29. ΒΑΣΙΛΙΚΟΝ ΔΙΑΤΑΓΜΑ της 31/31 Δεκ. 1952 Περί τροποποιήσεως και συμπληρώσεως του από 30 Ιουλίου 13 Αυγούστου 1952 Β. Διατάγματος «περί της εγγραφής των εκλογέων γυναικών εις τους εκλογικούς καταλόγους». Έχοντες υπ’ όψιν: α) τον Α.Ν. υπ’ αριθ. 959/1949 «περί του δικαιώματος εκλέγειν και εκλέγεσθαι των γυναικών», κυρωθέντα δια του Νόμου 1730/51 και β) τον Νόμον 2159/1952 «περί χορηγήσεως εις τας γυναίκας του δικαιώματος εκλέγειν και εκλέγεσθαι κατά τας Βουλευτικάς εκλογάς», κατόπιν της υπ’ αριθ. 921 της 17 ης  Δεκεμβρίου 1952 γνωμοδοτήσεως του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον 1. Το άρθρον 5 του από 30 Ιουλίου/13 Αυγούστου 1952 Β. Διατάγματος «περί της εγγραφής των εκλογέων γυναικών εις τους εκλογικούς καταλόγους», αντικαθίσταται ως ακολούθως: «1)Κατά την ετήσιαν αναθεώρησιν των εκλογικών καταλόγων και καταλόγων εκλογικών βιβλιαρίων, εις τον κατάλογον γυναικών εκάστου Δήμου ή Κοινότητος εγγράφεται πάσα έχουσα τας νομίμους του εκλογέως ιδιότητας και μη εγγεγραμμένη εν αυτώ, εφ’ όσον: α΄) Είναι δημότις του δήμου ή της κοινότητος, εις τον εκλογικόν κατάλογον της οποίας ζητεί να εγγραφή και εγκατεστημένη μονίμως εν τω δήμω τούτω ή τη κοινότητι, ανεξαρτήτως χρόνου εγκαταστάσεως. β΄) Είναι δημότις άλλου δήμου ή κοινότητος, αλλ’ είναι εγκατεστημένη μονίμως εν τω δήμω ή τη κοινότητι εις τον εκλογικόν κατάλογον της οποίας ζητεί να εγγραφή, προ της 1 ης  Ιανουαρίου 1948. 1.Ζ.β.29 Εκλογικοί Κατάλογοι  και βιβλιάρια Προκειμένου περί μονίμως εγκατεστημένων εν δήμω ή κοινότητι της περιφερείας εκάστου των πρώην δήμων Αθηναίων, Πειραιώς και Θεσσαλονίκης δια τον υπολογισμόν του ανωτέρω χρόνου εγκαταστάεως αυτών λαμβάνεται υπ’ όψιν η εν συνεχεία εγκατάστασίς των εις οιονδήποτε δήμον ή κοινότητα της περιφερείας εκάστου των ως άνω πρώην δήμων. γ) Είναι δημότις οιουδήποτε δήμου ή κοινοτήτος, η δε εν τω δήμω ή τη κοινότητι, εις τον εκλογικόν κατάλογον της οποίας ζητεί να εγγραφή μόνιμος εγκατάστασίς της δεν ανατρέχει εις χρόνον παλαιότερον της 1 ης  Ιαν. 1948, αλλ’ ο σύζυγος αυτής είναι μονίμως εγκατεστημένος εν τω δήμω τούτω ή τη κοινότητι προ της 1 ης  Ιαν. 1948 ή είναι εγγεγραμμένος εις τους εκλογικούς καταλόγους ή εις το μητρώον αρρένων του αυτού δήμου ή κοινότητος, αδιαφόρως αν ούτος είναι δημότης άλλου δήμου ή κοινότητος. 2.Η αιτουμένη την εγγραφήν της εις εκλογικόν κατάλογον ή κατάλογον βιβλιαρίων δήμου ή κοινότητος, κατά τα ανωτέρω, δέον να προσαγάγη εις τα, κατά το άρθρ.4 του από 30 Ιουλ./13 Αυγ. 1952 Β.Δ/τος «περί της εγγραφής των εκλογέων γυναικών εις τους εκλογικούς καταλόγους», αρμόδια δια την εγγραφήν όργανα, τα κάτωθι δικαιολογητικά: α) Πιστοποιητικόν Δημάρχου ή Προέδρου Κοινότητος βεβαιούν την δημοτικότητα και την ηλικίαν της. β) Το κατά τον Α.Ν. 87/1945 δελτίον ταυτότητος, όπου εχορηγήθησαν δελτία ταυτότητος. γ) Το δελτίον τροφίμων ή αντίγραφον εκ του επισιτιστικού καταλόγου, εν ω είναι εγγεγραμμένη, κεκυρωμένον παρά της αρμοδίας επισιτιστικής υπηρεσίας, η δε στερουμένη δελτίου ή μη εγγεγραμμένη εις επισιτιστικόν κατάλογον, υπεύθυνον περί τούτου δήλωσιν. δ) Πιστοποιητικόν ποινικής αυτής καταστάσεως, μόνον εάν εγεννήθη εν δήμω, ένθα η έδρα Πρωτοδικείου, και ζητεί να εγγραφή εις τον εκλογικόν κατάλογον του δήμου τούτου. Εις την περίπτωσιν καταστροφής αρχείου ποινικού μητρώου θεωρείται επαρκής πιστοποίησις αρμοδίου γραφείου, περί της ποινικής καταστάσεως της εγγραπτέας, από χρόνου μεταγενεστέρου της καταστροφής και μέχρις εκδόσεως του πιστοποιητικού). Τα εντός ( ) εδάφ. γ΄ και δ΄ κατεργήθησαν δια του άρθρ. 12 Ν.Δ. 3615/1956. Εκτός των ανωτέρω δικαιολογητικών, δέον η εγγραπτέα να προσκομίση και τα ακόλουθα, εις τας κάτωθι περιπτώσεις: α) Εις την περίπτωσιν του εδαφ.α΄ της παρ.1 του παρόντος άρθρου: βεβαίωσιν του Εφημερίου της ενορίας της κατοικίας της περί της μονίμου εν τη ενορία ταύτη εγκαταστάσεώς της, ανεξαρτήτως χρόνου εγκαταστάσεως, προσδιοριζομένης άμα και της ακριβούς διευθύνσεως της κατοικίας της (πόλις, χωρίον, συνοικισμός, ενορία, οδός, αριθμός). β) Εις την περίπτωσιν του εδαφ. Β΄ της παρ.1 του παρόντος άρθρου: βεβαίωσιν της αρμοδίας αστυνομικής αρχής ότι είναι μονίμως εγκατεστημένη εν τω δήμω ή τη κοινότητι προ της 1 ης  Ιαν. 1948, προσδιοριζομένης άμα και της ακριβούς διευθύνσεως της κατοικίας της (πόλις, χωρίον, συνοικισμός, ενορία, οδός, αριθμός). γ) Εις τας περιπτώσεις του εδάφ. γ΄ της παρ.1 του παρόντος άρθρου: βεβαίωσιν της αρμοδίας αστυνομικής αρχής ότι ο σύζυγος της αιτούσης είναι μονίμως εγκατεστημένος εν τω δήμω ή τη κοινότητι προ της 1 ης  Ιαν.1948, προσδιοριζομένης άμα και της ακριβούς διευθύνσεως αμφοτέρων (πόλις, χωρίον, συνοικισμός, ενορία, οδός, αριθμός) ή βεβαίωσιν αρμοδίας αρχής ότι ο σύζυγος της αιτούσης είναι εγγεγραμμένος εις τους εκλογικούς καταλόγους ή εις το μητρώον αρρένων του δήμου ή της κοινότητος. Εις ους δήμους και κοινότητας ισχύει το σύστημα χορηγήσεως εκλογικών βιβλιαρίων ταυτότητος, η αιτούσα αντί της προσαγωγής βεβαιώσεως περί της εγγραφής του συζύγου της εις τους εκλογικούς καταλόγους, θα επιδείξη το εκλογικόν αυτού βιβλιάριον. Εις πάσας τας περιπτώσεις του παρόντος εδαφίου, δέον η αιτούσα να προσαγάγη και αντίγραφον ληξιαρχικής πράξεως περί του υφισταμένου γάμου της. Εις δε τας περιπτώσεις του παρόντος εδαφίου, καθ’ ας δεν απαιτείται η προσαγωγή βεβαιώσεως της αρμοδίας αστυνομικής αρχής, η αιτούσα θα προσαγάγη βεβαίωσιν του εφημερίου της ενορίας της κατοικίας της, περιέχουσαν τα στοιχεία του ανωτέρω εδαφ.α΄. Άρθρ.2.-Εις ας κοινότητας δεν εγένετο εισέτι η σύνταξις των βασικών εκλογικών καταλόγων γυναικών συμφώνως τω Β.Δ/τι της 4/9 Ιουλ.1949 «περί συντάξεως εκλογικών καταλόγων γυναικών», ως ετροποποιήθη, ή συμφώνως τω άρθρ.177 του Β.Δ/τος της 15/16 Οκτ. 1952 «περί κωδικοποιήσεως εις ενιαίον κείμενον νόμου των περί εκλογής βουλευτών ισχυουσών διατάξεων κλπ.» η εγγραφή των γυναικών, κατά την σύνταξιν των βασικών τούτων εκλογικών καταλόγων, ενεργείται υπό τας προϋποθέσεις του άρθρ.1 του παρόντος.  (Αντί της σελ. 175) Σελ. 175(α) Εκλογικοί Κατάλογοι  και βιβλιάρια 1.Ζ.β.29 Άρθρ.3.-Εφ’ όσον αιτείται μεταφορά εκλογικού δικαιώματος γυναικός, κατ’ εφαρμογήν των διατάξεων του άρθρ.36 του Β.Δ/τος της 15/16 Οκτ. 1952 «περί κωδικοποιήσεως εις ενιαίον κείμενον νόμου των περί εκλογής βουλευτών ισχυουσών διατάξεων κλπ.», αύτη ενεργείται υπό τας προϋποθέσεις του άρθρ.1 του παρόντος. Άρθρ.4.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος. Σελ. 176(α) 1.Ζ.β.29 Εκλογικοί Κατάλογοι  και βιβλιάρια 